钦定古今图书集成/明伦汇编/氏族典/第390卷 > 李景威
## 钦定古今图书集成/明伦汇编/氏族典/第390卷 > 李景威

按《十国春秋》：荆南李景威，荆州长阳人。贞懿王擢为
水手都指挥使。张文表之乱，周保权求救于宋，宋命
慕容延钊等往讨，假道荆南，景威曰：“以臣观之，直欲
乘衅伐我耳，莫若严兵以御之。臣虽不才，愿尽以相
付。”少监孙光宪固谓不可，景威出而叹曰：“吾言不用，
大事去矣，何用生为！”因扼吭而死。宋太祖闻之曰：“忠
臣也。”命王仁赡厚恤其家。